SET บ่ายแกว่งตัว ติดตามประกาศงบ Q3โบรกฯ ชู 4 หุ้นกลุ้มค้าปลีก พื้นฐานแกร่ง
SET บ่ายแกว่งตัว รอการประชุมเฟด ติดตามบจ.ประกาศงบ Q3/59 พร้อมให้แนวต้านที่ 1,500 จุด แนวรับที่ 1,480 จุด โบรกฯ ชู 4 หุ้นกลุ่มค้าปลีก พื้นฐานแกร่ง นำโดย BJC, CPALL, BEAUTY และ HMPRO
21 ต.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (21 ต.ค.)แก่วงตัวกรอบแคบ สภาพการซื้อขายเงียบเหงา วอลุ่มเบาบาง เนื่องจากใกล้วันหยุดยาว (22-24 ต.ค.) ขณะที่ราคาหุ้นกลุ่มพลังงานปรับตัวลงหลังราคาน้ำมันโลกปรับลดลง และก่อนหน้าปรับขึ้นมามาก คาดช่วงบ่ายคงซึมตัว พร้อมให้แนวต้านที่ 1,500 จุด แนวรับที่ 1,480 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ตลาดหุ้นไทยช่วงภาคเช้าวันนี้แกว่งตัวในกรอบแคบ สภาพการซื้อขายเงียบเหงา และวอลุ่มเบาบาง เนื่องจากใกล้วันหยุดยาว (22-24 ต.ค.) ประกอบกับหุ้นกลุ่มพลังงานอ่อนตัวหลังจากปรับตัวขึ้นมาก่อนหน้า และราคาน้ำมันโลกปรับตัวลง แต่ไม่มี sector ใดโดดเด่น คาดว่าการซื้อขายในภาคบ่ายคงซึมตัว เงียบเหงา พร้อมให้แนวต้านที่ 1,500 จุด แนวรับที่ 1,480 จุด
ปัจจัยที่ต้องติดตามในสัปดาห์หน้า รอการประชุมธนาคารกลางสหรัฐ(เฟด) และการเลือกตั้งประธานาธิบดีสหรัฐ ในช่วงต้น พ.ย.นี้ นอกจากนี้ คาดว่าจะมีแรงเก็งกำไรผลประกอบการของบริษัทจดทะเบียนในไตรมาส 3/59 หลังจากสัปดาห์นี้กลุ่มธนาคารประกาศงบแล้ว
 
บล.ธนชาตระบุในบทวิเคราะห์ (21 ต.ค.) ว่าSET ภาคเช้ายังปรับสูงขึ้นต่อเนื่อง จากแนวโน้มดอกเบี้ยในประเทศต่ำยาวนาน 2) สภาพคล่องในประเทศสูงจากการเกินดุลบัญชีเดินสะพัดอย่างต่อเนื่อง และ 3) รัฐบาลยังเปิดหน้าเปิดประมูลโครงการลงทุนโครงสร้างพื้นฐานตามเดิม และคาดว่ารัฐบาลจะออกมาตรการกระตุ้นเศรษฐกิจเพิ่มปลายปีนี้
ในขณะเดียวกัน หุ้นกลุ่มค้าปลีก กลับมาเป็นหุ้นกลุ่มนำตลาดวันนี้ โดยเฉพาะ BJC CPALL BEAUTY และ HMPRO แม้การบริโภคภายในประเทศมีแนวโน้มขยายตัวน้อยกว่าที่คาดการณ์ไว้เดิม แต่ผลกระทบต่อผลการดำเนินงานจำกัดมาก และคาดว่ากำไรยังเติบโตได้ดี
ทั้งนี้ แนะนำ “ซื้อ” BJC (ต้าน 50.50/52.75 บาท) CPALL (ต้าน 63 บาท) BEAUTY (ต้าน 11.7) และ HMPRO (ต้าน 10.0 บาท)
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
BEM    มูลค่าการซื้อขาย 2,288.36 ล้านบาท ปิดที่   7.70 บาท เพิ่มขึ้น 0.35 บาท          
BANPU  มูลค่าการซื้อขาย 1,041.92 ล้านบาท ปิดที่  19.60 บาท เพิ่มขึ้น 0.10 บาท         
TRUE   มูลค่าการซื้อขาย   762.87 ล้านบาท ปิดที่   7.00 บาท เพิ่มขึ้น 0.20 บาท         
BCPG   มูลค่าการซื้อขาย   722.79 ล้านบาท ปิดที่  14.20 บาท เพิ่มขึ้น 0.20 บาท
KBANK  มูลค่าการซื้อขาย   712.57 ล้านบาท ปิดที่ 177.00 บาท  ลดลง 1.50 บาท